|  |  |  |  |
| --- | --- | --- | --- |
|  | | Република Србија | ISSN 0353-9555 |
| Републички завод за статистику |  |
| **САОПШТЕЊЕ** | | | **ГР11** |
|  | број 031 - год. LXIII, 14.02.2013. | |  |
| **Статистика грађевинарства** | | | СРБ031 ГР11 140213 |

**Грађевинска делатност**

**у IV кварталу 2012. године**

**‒ Претходни резултати ‒**

Према подацима који су прикупљени у IV кварталу 2012. године, вредност изведених радова извођача из Републике Србије опала је за 21,7% у односу на IV квартал 2011. године, посматрано у текућим ценама, док у сталним ценама тај пад износи 25,7%.

Од укупне вредности изведених радова у IV кварталу 2012, вредност радова на територији Републике Србије износи 88,1%, а у иностранству 11,9%.

Посматрано према областима, највећу грађевинску активност забележили су извођачи из Града Београда, чак 47,9% од укупне вредности изведених радова. Следe Златиборска област, 10,9%, Јужнобачка област, 7,0%, и Мачванска област, 4,3%, док се учешћа осталих области крећу од 0,2% до 3,3%.

Вредност уговорених радова извођача из Републике Србије у IV кварталу 2012. године порасла је за 21,4% у односу на IV квартал 2011.

Поред ових података, корисницима стоје на располагању детаљни подаци из области грађевинарства на нашем веб сајту: [www.stat.gov.rs](http://www.stat.gov.).

![](data:application/x-msmetafile;base64,)

**1. Индекси вредности изведених и уговорених радова**

**извођача из Републике Србије**

|  |  |  |  |  |  |
| --- | --- | --- | --- | --- | --- |
|  | | IV 2012  IV 2011 | IV 2012  III 2012 | IV 2012  Ø 2011 | I-IV 2012  I-IV 2011 |
|  | |  |  |  |  |
| Вредност изведених радова – укупно | | 78,3 | 90,6 | 105,9 | 96,7 |
|  | Зграде | 70,8 | 82,9 | 96,6 | 98,2 |
|  | Остале грађевине | 82,2 | 94,5 | 110,7 | 95,9 |
|  | |  |  |  |  |
| Вредност радова изведених у иностранству | | 177,9 | 103,3 | 155,2 | 110,9 |
|  | |  |  |  |  |
| Вредност уговорених радова | | 121,4 | 128,8 | 121,9 | 88,6 |

Методолошка објашњења

Исказани подаци прикупљају се у оквиру истраживања о тромесечној грађевинској активности. Извештај попуњавају правна и физичка лица, која обављају грађевинске радове. Истраживањем нису обухваћена сва правна и физичка лица већ само она која имају значајну грађевинску активност.

**Вредност изведених радова у извештајном тромесечју** представља вредност радова изведених на грађевини коју је у току тромесечја извештајна јединица реализовала с радницима које је непосредно ангажовала за извођење радова.

Индекси вредности у сталним ценама добијени су дељењем индекса у текућим ценама са одговарајућим индексима цена произвођача елемената и материјала за уграђивање у грађевинарству.

Структура вредности изведених радова дата је по врстама грађевина, према Класификацији врста грађевина.

**Грађевине** су конструкције спојене с тлом (подземна, надземна градња, као и водоградња) ради чије се градње обављају грађевински радови, а направљенe су од грађевинских материјала и готових производа за уградњу. У грађевинске радове не спадају они радови који служе у пољопривредне сврхе (припрема земље, сејање или сађење итд.).

**Зграде** су трајне грађевине са кровом и спољним зидовима, изграђене као самосталне употребне целине које пружају заштиту од временских и других спољних утицаја, а намењене су за становање, обављање неке делатности или за смештај и чување животиња, робе, опреме за различите производне и услужне делатности итд.

Зградама се сматрају и грађевине које имају кров, али немају (све) зидове (нпр. настрешнице), као и грађевине које су претежно или потпуно смештене испод површине земље (нпр. склоништа, подземне гараже, продавнице и други пословни простор у подземним пролазима и сл.).

**Остале грађевине** јесу све грађевине које нису зграде: железнице, путеви, мостови, аутопутеви, аеродромске стазе, базени итд.

**Вредност уговорених радова** подразумева укупну вредност уговора склопљених у извештајном тромесечју (нови уговори).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Издаје и штампа: Републички завод за статистику, Београд, Милана Ракића 5   
Tелефон: 011 2412-922 (централа) • Tелефакс: 011 2411-260 • www.stat.gov.rs  
Одговара: проф. др Драган Вукмировић, директор   
Tираж: 20 ● Периодика излажења: тромесечна